અમદાવાદ: ગઇ કાલે સરકારે ચલણમાંથી અચાનક જ રૂ. ૫૦૦ અને ૧૦૦૦ની નોટો બંધ કરી દીધી છે તથા આવતી કાલે એટલે કે ગુરુવારથી જૂની નોટોના બદલામાં નવી ચલણી નોટો આપવા માટે બેન્કોમાં વ્યવસ્થા કરાઇ છે. બેન્કિંગ સેક્ટરના જાણકારોના જણાવ્યા પ્રમાણે આવતી કાલે ગભરાટ તથા અફરાતફરીનો માહોલ ઊભો ન થાય તે માટે બેન્કો ખાસ વ્યવસ્થા ઊભી કરશે. આરબીઆઇએ આ માટે કંટ્રોલરૂમ પણ શરૂ કર્યા છે. કંટ્રોલરૂમનો નંબર ૦૨૨-૨૨૬૦૨૨૦૧/૨૨૬૦૨૯૪૪ છે. આરબીઆઈની સત્તાવાર વેબસાઈટ પણ ધસારાના કારણે સરળતાથી ખૂલતી ન હતી.